**Kúpna zmluva**

**uzavretá v zmysle § 588 a nasl. Občianskeho zákonníka**

**na Obecnom úrade Mužla, dňa 06.10.2021 medzi účastníkmi:**

**Predávajúci: Anna Gubová, rod. Szalaiová, nar., štátny občan Slovenskej republiky, trvale bytom Mužla č. 530, 943 52 Mužla, Slovenská republika**

**Kupujúci: Obec Mužla, so sídlom 943 52 Mužla č. 711, Slovenská republika, IČO 00309125, zastúpená Ing. Ivánom Farkasom, starostom obce**

**Článok I.**

Predávajúci Anna Gubová, rod. Szalaiová, nar., trvalým pobytom 943 52 Mužla č. 530je vlastníkom nehnuteľnosti v katastrálnom území Mužla

* **Stavba – Predajňa, súp. č. 902**, postavenej na pozemku registra „C“, parcelné č. 357/4, vedenej na liste vlastníctva č. 4895, podľa B1 v spoluvlastníckom podiele 3/8
* **Pozemok** registra „C“ **parcelné číslo 357/3** – zastavané plochy a nádvoria **o výmere 369 m2** vedenej na liste vlastníctva č. 1251, podľa B1v spoluvlastníckom pomere 3/8
* **Pozemok** registra „C“ parcelné číslo 357/4 – zastavané plochy a nádvoria **o výmere 177 m2** vedenej na liste vlastníctva č. 1251, podľa B1 v spoluvlastníckom pomere 3/8

**Článok II.**

Nehnuteľnosť presne identifikovanú v Článku I. **predávajúci predáva kupujúcemu a kupujúci uvedenú nehnuteľnosť kupuje do svojho vlastníctva.** Medzi účastníkmi je dohodnutá kúpna cena stanovená na základe Znaleckého posudku č. 131/2018 vyhotoveného znalcom Ing. Ladislavom Majthényim dňa 14.11.2018

* **Stavba – Predajňa, súp. č. 902 –** (spoluvlastnícky 3/8 podiel)  **v sume 24 618,26 eur** slovom dvadsaťštyritisícšesťstoosemnásť eur a dvadsaťšesť centov
* **Pozemok** p**ar. č. 357/3** – (spoluvlastnícky 3/8 podiel) **v sume 1 131,91 eur** slovom jedentisícstotridsaťjeden eur a deväťdesiatjeden centov
* **Pozemok** **par. č. 357/4 – (**spoluvlastnícky 3/8 podiel) **v sume 542,94 eur** slovom päťstoštyridsaťdva eur a deväťdesiatštyri centov

Kupujúci zaplatí kúpnu cenu predávajúcemu prevodom na bankový účet č. z bankového účtu kupujúceho do 3 pracovných dní od podpisu zmluvy.

**Článok III.**

Predávajúci prehlasuje, že na prevádzanej nehnuteľnosti neviaznu žiadne dlhy, vecné bremená, zástavné práva ani iné povinnosti.

Kupujúci stav prevádzanej nehnuteľnosti reálne pozná a nehnuteľnosť prijíma v takom stave, v akom sa ku dňu vyhotovenia tejto zmluvy nachádza.

**Článok IV.**

Obecné zastupiteľstvo Obce Mužla zámer o predaji nehnuteľnosti, presne identifikovanej v Čl. I. prejednalo a schválilo na svojom zasadnutí dňa 5.12.2018. Výpis z uznesenia č. 2/05122018 je prílohou originálu kúpnej zmluvy.

 Obecné zastupiteľstvo Obce Mužla kúpnu zmluvu o prevode nehnuteľnosti, presne identifikovanej v Cl. I. prejednalo a schválilo dňa 05.02.2020. Výpis z uznesenia č. 9/05022020 je prílohou originálu kúpnej zmluvy.

**Článok V.**

Vlastníctvo k predmetu kúpy nadobudne vkladom do katastra nehnuteľností, poplatky súvisiace s prevodom platí kupujúci.

**Článok VI.**

a/ Zmluva bola vyhotovená v 4 rovnopisoch, z ktorých dva sú určené pre kataster nehnuteľností a po jednom vyhotovení pre účastníkov zmluvy.

b/ Zmluvné strany vyhlasujú, že zmluvu uzatvorili na základe vlastnej slobodnej vôle, že ich zmluvná voľnosť nie je obmedzená, zmluvu si prečítali, jej obsah rozumejú a na znak súhlasu podpisujú.

Predávajúci: Kupujúci:

...................................................... ........................................................

 Anna Gubová Ing. Iván Farkas